โบรกฯส่องหุ้นกลุ่ม ICT Non-mobileพร้อมชูหุ้น SAMTEL เป็น Top pick
กลุ่ม ICT Non-mobile( กลุ่ม ICT ที่ไม่ใช่ผู้ประกอบการโทรศัพท์มือ) เป็น NEUTRAL จาก BULLISH เนื่องจากแนวโน้มกำไรรวมปี 59 มีโอกาสเกิด downside จาก 2 สาเหตุ 1) ตลาดประมูลงานภาครัฐมีการแข่งขันรุนแรงกว่าคาด กระทบอัตรากำไรขั้นต้น (GPM) ธุรกิจให้บริการวางระบบชูหุ้น SAMTEL เป็น Top pick
30 พ.ย. 2558

บล.โนมูระ พัฒนสิน ระบุในบทวิเคราะห์ (30 พ.ย.) ว่า ปรับน้ำหนักลงทุนสำหรับกลุ่ม ICT Non-mobile( กลุ่ม ICT ที่ไม่ใช่ผู้ประกอบการโทรศัพท์มือ) เป็น NEUTRAL จาก BULLISH เนื่องจากแนวโน้มกำไรรวมปี 59 มีโอกาสเกิด downside จาก 2 สาเหตุ 1) ตลาดประมูลงานภาครัฐมีการแข่งขันรุนแรงกว่าคาด กระทบอัตรากำไรขั้นต้น (GPM) ธุรกิจให้บริการวางระบบ
และ 2) JAS ชนะประมูลคลื่น 900 MHz ด้วยราคาสูงกว่า 27,000 ล้านบาท (เกินกว่า +110% จากราคาประมูลเริ่มต้นที่ 12,864 ล้านบาท) เบื้องต้นเราประเมินกรณี JAS ชนะประมูลด้วยราคาที่ 40,000 ล้านบาท (เท่ากับราคาชนะประมูลคลื่น 1800 MHz) ประมาณการปี 59 ของ JAS จะเกิด downside 30% และมีผลกระทบต่อราคาเป้าหมายลดลง 1.50 บาท
ส่วนแนวโน้มระยะสั้นไตรมาส 4/58 คาดธุรกิจให้บริการวางระบบจะมีกำไรฟื้นตัวเทียบไตรมาสก่อนหน้ากว่าธุรกิจ Network provider เราคาดว่า SAMTEL จะมีกำไรฟื้นตัวเทียบไตรมาสก่อนหน้าดีสุด จากรายได้เติบโตต่อเนื่อง นอกจากนี้ SAMTEL มี Backlog รอรับรู้รายได้ในปี 59 สูงกว่าคู่แข่ง และ GPM ดีขึ้นจากผลบวกรับรู้ APPS เต็มปี เรากลับมาเลือก SAMTEL เป็น Top pick